Geirfa filwrol

A 
 Aide-de-camp
 Term Ffrangeg sydd yn cyfeirio at gynorthwywr swyddog, neu gadweinydd. Fel arfer, yn y fyddin, byddai swyddog o reng capten yn gwasanaethu cadfridog fel aide-de-camp ar faes y gad.Richard Bowyer, Dictionary of Military Terms, 3ydd argraffiad (Llundain: Bloomsbury, 2004), t. 7.

 AWOL
 Acronym Saesneg sydd yn golygu "absennol heb ganiatâd" (absent without leave).

 Awyrfilwr
 Milwr a hyfforddir i barasiwtio.

 Awyrlu
 Y gangen o'r lluoedd arfog sydd yn ymladd yn yr awyr.

 B 
 Batmon, batwas
 Yn hanesyddol, milwr neu awyrluyddwr a benodwyd yn was personol i swyddog â chomisiwn yn y Fyddin Brydeinig neu'r Awyrlu Brenhinol.

 Biled
 Llety dros dro ar gyfer milwyr. Yn hanesyddol, trigfan sifilaidd a orchmynnwyd i'w defnyddio i luestu milwyr.

 Blocâd
 Ymgais i dorri cyflenwad bwyd, adnoddau rhyfela, neu gyfathrebu rhag ardal benodol, a hynny gan ddefnyddio grym ar y môr.

 Blocdy
 Mân-amddiffynfa, neu adeilad amddiffynnol syml, fel arfer gydag agennau er mwyn i'w amddiffynwyr saethu at y gelyn o sawl cyfeiriad.

 Byddin
 Y gangen o'r lluoedd arfog sydd yn ymladd ar y tir.

 Byddino
 Trefnu a pharatoi lluoedd milwrol cenedlaethol ar gyfer gwasanaeth milwrol mewn rhyfel.

 C 
 Caci
 Lliw brown golau gydag arlliw gwyrdd neu felyn a ddefnyddir ar gyfer gwisgoedd y fyddin a chuddliw cerbydau milwrol.

 Cadoediad
 Cytundeb rhwng dwy neu ragor o wledydd neu bleidiau i atal rhyfel.

 Cyfrif cyrff
 Nifer y gelyn a laddwyd mewn brwydr neu gyrch penodol.

 Cyrchfilwr
 Milwr neu fôr-filwr elît neu yn y lluoedd arbennig a hyfforddir mewn tactegau afreolaidd neu herwfilwrol, yn enwedig dwyn cyrchoedd ar y gelyn.

 Cyrchlu
 Uned o gyrchfilwyr.

 D 
 Difrod ystlysol
 Difrod anfwriadol neu ddamweiniol yw difrod ystlysol. Defnyddir y term yn bennaf fel gair teg am farwolaethau sifiliaid o ganlyniad i weithred milwrol.

 Dragŵn
 Milwr hanesyddol, a frwydrai ar draws Ewrop yn yr 17g a'r 18g, a oedd yn cyfuno sgiliau'r troedfilwr a'r marchfilwr. Ymladdai'r dragŵn fel marchfilwr ysgafn pan yn ymosod, a byddai'n disgyn oddi ar gefn ei geffyl pan yn amddiffyn.

 E 
 Esielon
 Trefniant tactegol sydd yn gosod milwyr, cerbydau, neu awyrennau mewn rhesi cyfochrog, a phob un res yn hirach na'r rhes o'i blaen.Bowyer, Dictionary of Military Terms (2004), t. 83.

 Ff 
 Ffiwsilwr
 Troedfilwr hanesyddol gyda mwsged ysgafn o'r enw ffiwsil.
 Enw ar droedfilwr mewn catrawd o grenadwyr.

 G 
 Gorfodaeth filwrol
 Ymrestriad gorfodol ar gyfer gwasanaeth milwrol.

 Grenadwr
 Troedfilwr elît sydd yn taflu grenadau, a oedd yn gyffredin mewn byddinoedd Ewrop yn yr 17g a'r 18g.

 Gwaharddiad hedfan
 Atal awyrennau rhag hedfan dros diriogaeth benodol.

 Gwarchae
 Amgylchynu tref, caer neu amddiffynfa arall gan luoedd milwrol fel ag i rwystro lluniaeth rhag mynd i mewn iddi er mwyn ei darostwng.

 Gwaywr
 Marchfilwr hanesyddol gyda gwaywffon neu bicell hir.

 Gynnwr
 Magnelwr; milwr mewn catrawd magnelau.
 Swyddog gwarant neu uwch-swyddog digomisiwn sydd yn ben ar fagnelfa ar long ryfel.Bowyer, Dictionary of Military Terms (2004), t. 113.

 H 
 Hurfilwr
 Milwr proffesiynol sydd yn gwasanaethu mewn llu arfog gwlad estron am gyflog.

 Hwsâr
 Marchfilwr ysgafn a ddefnyddiwyd yn hanesyddol yn Ewrop i sgowtio.

 Hyfforddiant sylfaenol
 Cyfnod o hyfforddiant milwrol ar gyfer recriwtiaid newydd.

 M 
 Magnel
 Yn hanesyddol, math o gatapwlt a ddefnyddid i hyrddio cerrig yn erbyn muriau castell neu at luoedd y gelyn.
 Gwn mawr; canon.

 Magnelaeth, magnelau
 Enw cyffredin ar gynnau, taflegrau, ac arfau gwrthawyrennol o galibr mawr, yn fwy na'r mân-arfau.
 Y rhan o'r fyddin sydd yn defnyddio'r arfau hyn.

 Magnelwr
 Milwr sydd yn gwasanaethu mewn catrawd magnelau.

 Marchfilwr
 Milwr hanesyddol ar gefn ceffyl.
 Milwr modern sydd yn rhan o gatrawd o danciau, hofrenyddion, neu luoedd rhagchwilio arfogedig eraill.

 ''Matériel
 Term Ffrangeg sydd yn cyfeirio at gyfarpar, adnoddau, a chyflenwadau milwrol.

 Môr-filwr
 Aelod o lu milwrol sydd yn ymladd ar y tir ac ar y môr.

 Morlu
 Uned o fôr-filwyr.
 Llynges.

 Ll 
 Llam llyffant
 Tacteg gan droedfilwyr er mwyn symud lluoedd tuag at gyrchfan a amddiffynnir gan y gelyn.

 Llynges
 Y gangen o'r lluoedd arfog sydd yn ymladd ar y môr.

 S 
 Saethu cyfeillgar
 Gweithred milwrol sydd yn lladd neu anafu milwyr ar yr un ochr â'r milwyr sydd yn saethu, a hynny yn anfwriadol,

 T 
 Troedfilwr
 Milwr sydd yn gorymdeithio ac sydd yn ymladd ar droed.

 Gweler hefyd 
 Geirfa cudd-wybodaeth
 Geirfa cysylltiadau rhyngwladol

 Cyfeiriadau 


Milwrol
Categori:Lluoedd milwrol